CELEX: 32021D0942
Language: hr
Date: 2021-06-10 00:00:00
Title: Provedbena odluka Komisije (EU) 2021/942 оd 10. lipnja 2021. o utvrđivanju pravila za primjenu Direktive Vijeća 2006/112/EZ u pogledu utvrđivanja popisa trećih zemalja s kojima je Unija sklopila sporazum o uzajamnoj pomoći čije je područje primjene slično području primjene Direktive Vijeća 2010/24/EU i Uredbe Vijeća (EU) br. 904/2010

11.6.2021   
               
               
                  HR
               
               
                  Službeni list Europske unije
               
               
                  L 205/80
               
            
         PROVEDBENA ODLUKA KOMISIJE (EU) 2021/942
         оd 10. lipnja 2021.
         o utvrđivanju pravila za primjenu Direktive Vijeća 2006/112/EZ u pogledu utvrđivanja popisa trećih zemalja s kojima je Unija sklopila sporazum o uzajamnoj pomoći čije je područje primjene slično području primjene Direktive Vijeća 2010/24/EU i Uredbe Vijeća (EU) br. 904/2010
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1), a posebno njezin članak 369.m stavak 3.,
         budući da:
         
                     (1)
                  
                  
                     Funkcioniranje unutarnjeg tržišta, globalizacija i tehnološke promjene rezultirali su eksplozivnim rastom elektroničke trgovine, a stoga i isporuke na daljinu robe i usluga koju u države članice isporučuju dobavljači s poslovnim nastanom u drugoj državi članici ili iz trećih područja ili trećih zemalja.
                  
               
                     (2)
                  
                  
                     Direktiva 2006/112/EZ izmijenjena je direktivama (EU) 2017/2455 (2) i (EU) 2019/1995 (3) kako bi sustav poreza na dodanu vrijednost (PDV) bio prikladan za elektroničku trgovinu osiguravanjem djelotvorne i učinkovite naplate PDV-a smanjenjem administrativnog opterećenja za porezne obveznike i porezne uprave te kako bi se modernizirao pravni okvir za PDV za prekograničnu e-trgovinu između poduzeća i potrošača.
                  
               
                     (3)
                  
                  
                     U skladu s člankom 369.m stavkom 1. točkom (c) države članice svim poreznim obveznicima s poslovnim nastanom u trećoj zemlji s kojom je Unija sklopila sporazum o uzajamnoj pomoći čije je područje primjene slično području primjene Direktive Vijeća 2010/24/EU (4) i Uredbe (EU) br. 904/2010 (5) dopuštaju upotrebu posebne odredbe pri prodaji robe na daljinu iz te treće zemlje, bez potrebe da ih zastupa posrednik s poslovnim nastanom u Uniji.
                  
               
                     (4)
                  
                  
                     Sporazum između Europske unije i Kraljevine Norveške o administrativnoj suradnji, suzbijanju prijevara i naplati tražbina u području poreza na dodanu vrijednost (6) stupio je na snagu 1. rujna 2018.
                  
               
                     (5)
                  
                  
                     Područje primjene tog sporazuma slično je području primjene Direktive 2010/24/EU i Uredbe (EU) br. 904/2010 jer se njime uspostavlja zajednički sustav suradnje, posebno u pogledu razmjene informacija kako bi se tijelima nadležnima za primjenu zakonodavstva o PDV-u omogućilo da si međusobno pomažu u osiguravanju usklađenosti s tim zakonodavstvom i u zaštiti prihoda od PDV-a. Njime se također pruža pomoć u osiguravanju pravilne procjene PDV-a, borbi protiv prijevara u vezi s PDV-om i naplati potraživanja povezanih s PDV-om. Sporazum sadržava pravila i postupke za administrativnu suradnju i pomoć pri naplati koji su slični pravilima i postupcima utvrđenima u Direktivi 2010/24/EU i Uredbi (EU) br. 904/2010 te se njime utvrđuju obveze za nadležna tijela da si međusobno pomažu koje su na razini ekvivalentnoj onoj iz Direktive 2010/24/EU i Uredbe (EU) br. 904/2010.
                  
               
                     (6)
                  
                  
                     Stoga bi Kraljevinu Norvešku trebalo uvrstiti na popis trećih zemalja s kojima je Unija sklopila sporazum o uzajamnoj pomoći iz članka 369.m stavka 1. točke (c) Direktive 2006/112/EZ.
                  
               
                     (7)
                  
                  
                     Budući da se relevantne materijalne odredbe Direktive 2006/112/EZ primjenjuju od 1. srpnja 2021., primjereno je da se ova Odluka primjenjuje od tog datuma.
                  
               
                     (8)
                  
                  
                     Mjere predviđene u ovoj Odluci u skladu su s mišljenjem Stalnog odbora za administrativnu suradnju,
                  
               DONIJELA JE OVU ODLUKU:
         
            Članak 1.
            Treća zemlja s kojom je Unija sklopila sporazum o uzajamnoj pomoći čije je područje primjene slično području primjene Direktive 2010/24/EU i Uredbe (EU) br. 904/2010 je Kraljevina Norveška.
         
         
            Članak 2.
            Ova Odluka stupa na snagu dvadesetog dana od dana objave u Službenom listu Europske unije.
            Primjenjuje se od 1. srpnja 2021.
         
         
            Sastavljeno u Bruxellesu 10. lipnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 347, 11.12.2006., str. 1.
         
         
            (2)  Direktiva Vijeća (EU) 2017/2455 od 5. prosinca 2017. o izmjeni Direktive 2006/112/EZ i Direktive 2009/132/EZ u pogledu određenih obveza u vezi s porezom na dodanu vrijednost za isporuku usluga i prodaju robe na daljinu (SL L 348, 29.12.2017., str. 7.).
         
            (3)  Direktiva Vijeća (EU) 2019/1995 od 21. studenoga 2019. o izmjeni Direktive 2006/112/EZ u pogledu odredaba koje se odnose na prodaju robe na daljinu i određene isporuke robe na domaćem tržištu (SL L 310, 2.12.2019., str. 1.).
         
            (4)  Direktiva Vijeća 2010/24/EU od 16. ožujka 2010. o uzajamnoj pomoći kod naplate potraživanja vezanih uz poreze, carine i druge mjere (SL L 84, 31.3.2010., str. 1.).
         
            (5)  Uredba Vijeća (EU) br. 904/2010 od 7. listopada 2010. o administrativnoj suradnji i suzbijanju prijevare u području poreza na dodanu vrijednost (SL L 268, 12.10.2010., str. 1.).
         
            (6)  SL L 195, 1.8.2018., str. 3.